Diari Oficial de la Generalitat Valenciana


Sumari del DOGV 4793, del 08-07-2004 (2004/7107)

RESOLUCIÓ de 2 de juliol de 2004, de la Conselleria de Justícia i Administracions Públiques, sobre delegació de determinades competències en el secretari autonòmic de Justícia i Interior.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7107


Data del document
:   02-07-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * delegació de poders
    * competència administrativa
    * fundació

RESOLUCIÓ de 2 de juliol de 2004, de la Conselleria de Justícia i Administracions Públiques, sobre delegació de determinades competències en el secretari autonòmic de Justícia i Interior. [2004/Q7107]
  
El Decret 7/2003, de 21 de juliol, del president de la Generalitat Valenciana, atribuïx a esta conselleria les competències en matèria de fundacions.
  
L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Desenvolupament de la Llei de la Generalitat Valenciana 8/1998, de 9 de desembre, de Fundacions de la Comunitat Valenciana, disposa que «el Protectorat de les Fundacions de la Comunitat Valenciana és exercit per la conselleria competent en matèria de fundacions. La titularitat del Protectorat correspon al conseller, sense perjuí de la possibilitat de delegació...».
  
La Comissió del Protectorat de Fundacions és l'òrgan consultiu i d'assistència i assessorament al Protectorat per al correcte exercici de les funcions que legalment té atribuïdes. Segons disposa l'article 41.3 del citat Decret 139/2001, de 5 de setembre, la Presidència de la comissió correspon al titular del protectorat, per tant al conseller de Justícia i Administracions Públiques.
  
Per mitjà d'Orde d'esta conselleria, de 8 de setembre de 2003, es va delegar el secretari autonòmic de Justícia i Interior per a les facultats previstes en l'article 29 de la citada Llei de Fundacions de la Comunitat Valenciana, excepte les previstes en els apartats d) i g).
  
Per tot això, de conformitat amb allò que ha sigut disposat per l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; fent ús de les facultats que em conferixen els articles 35 i 68.1 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, i els articles 41 i 42 del Decret 139/2001, de 5 de setembre; s'estima oportú delegar, així mateix, en el secretari autonòmic de Justícia i Interior per a l'exercici de la Presidència de la Comissió del Protectorat de Fundacions, i per això resolc:
  
Primer
  
Delegar en el secretari autonòmic de Justícia i Interior per a l'exercici de les competències que, conformement a allò que ha sigut previst pels articles 41 i 42 del Decret 139/2001, de 5 de setembre, corresponen al conseller de Justícia i Administracions Públiques, com a president de la Comissió del Protectorat de Fundacions.
  
Segon
  
La present delegació no serà obstacle perquè puga advocar-se el coneixement i resolució de tots els assumptes que es considere procedent, i es podrà, així mateix, revocar en qualsevol moment de conformitat amb el que establix l'article 68.5 de la Llei 5/1983, de 30 de desembre, de la Generalitat Valenciana.
  
Tercer
  
La present resolució tindrà plens efectes des de la data en què es dicta, sense perjuí de la seua publicació en el Diari Oficial de la Generalitat Valenciana.
  
València, 2 de juliol de 2004.- El conseller de Justícia i Administracions Públiques: Víctor Campos Guinot.